钦定古今图书集成/明伦汇编/氏族典/第363卷 > 《廖用贤尚友录》 > 任景元
## 钦定古今图书集成/明伦汇编/氏族典/第363卷 > 《廖用贤尚友录》 > 任景元

按《永城县志》：“景元，生员。崇祯间，土寇捉获，强逼为寇，
坚执不从，遂见杀

《后汉书任延传》：“建武初，延为九真太守。骆越之民，无
嫁娶礼法，各因淫好，无适对匹，不识父子之性，夫妇
之道。延乃移书属县，各使男年二十至五十，女年十
五至四十，皆以年齿相配。其贫无礼聘，令长吏以下，
各省奉禄以赈助之，同时相娶者二千馀人。是岁风
雨顺节，谷稼丰衍，其产子者始知种姓，咸曰：‘使我有
是子者，任君也’。”多名子为任。

《魏志王朗传》注：“薛夏，天水人。天水旧有姜、阎、任、赵四
姓，常推于郡中。而夏为单家，不为降屈，四姓欲共治
之，夏乃游逸诣京师，太祖甚礼遇之。”

《宋史任伯雨传》：伯雨父孜，字遵圣，以学问气节推重
乡里，名与苏洵埒。其弟汲，字师中，亦知名，当时称“大
任”、“小任。